FPT ออกหุ้นกู้ 5 พันลบ.อายุ 3 ปี ดอกเบี้ยคงที่ 2.16%
FPT ออกหุ้นกู้ 5 พันลบ.อายุ 3 ปี ดอกเบี้ยคงที่ 2.16% กำหนดจ่ายทุก 6 เดือน
6 พ.ค. 2564

บริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) หรือ FPT เปิดเผยว่า บริษัทได้ดำเนินการออกและเสนอขายหุ้นกู้ครั้งที่ 1/64 มูลค่า 5 พันล้านบาท
โดยเป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกัน และไม่มีผู้แทนผู้ถือหุ้นกู้ ชื่อ “หุ้นกู้ของบริษัท เฟรเซอร์ส พร็อพเพอร์ตี้ (ประเทศไทย) จำกัด (มหาชน) ครั้งที่ 1/2564 ครบกำหนดไถ่ถอนปี 2567” จำนวน 5 พันล้านบาท มูลค่าที่ตราไว้ 1 พันบาท อายุ 3 ปี อัตราดอกเบี้ยหุ้นกู้คงที่ร้อยละ 2.16 ต่อปี ตลอดอายุของหุ้นกู้ ชำระดอกเบี้ยทุกๆ 6 เดือน ในวันที่ 6 พ.ค. และ 6 พ.ย. ของทุกปี